Tumšupe (ciems)
Šis raksts ir par apdzīvotu vietu Ropažu pagastā. Par citām jēdziena Tumšupe nozīmēm skatīt nozīmju atdalīšanas lapu. Tumšupe ir ciems Ropažu novada Ropažu pagastā. Izvietojies Tumšupes krastos pie autoceļa P3 5,8 km no pagasta centra Ropažiem, 29,2 km no novada centra Ulbrokas un 36 km no Rīgas centra. Apdzīvotā vieta izveidojusies ceļu krustojumā pie bijušā Tumšupes kroga (Endzeliņkroga) uz Endzeliņu muižas (Henselshof) zemes. Ciems izaudzis pēckara gados, kad Tumšupes labajā krastā uzbūvēja zvērkopības kompleksu, bet kreisajā — dzīvojamo māju ciematu. Tumšupē atrodas veikals un vairāki uzņēmumi.